b"\n_START_ARTICLE_\nJensen Ackles\n_START_SECTION_\n\xc5\xbdivljenje\n_START_PARAGRAPH_\nAckles se je rodil v Dallasu, Texas materi Donni Joan in o\xc4\x8detu Alanu Rogerju Acklesu, ki je bil po poklicu igralec. Ackles ima \xc5\xa1e brata Joshua, ki je od njega starej\xc5\xa1i tri leta in pa sestro, Mackenzie, ki je od njega mlaj\xc5\xa1a sedem let. Ima irske, angle\xc5\xa1ke in \xc5\xa1kotske korenine. Razmi\xc5\xa1ljal je o \xc5\xa1tudiju \xc5\xa1portne medicine na Teksa\xc5\xa1ki univerzi in karieri fizioterapevta, vendar se je preselil v Los Angeles kjer je za\xc4\x8del z igranjem._NEWLINE_Novembra 2009 se je zaro\xc4\x8dil z ameri\xc5\xa1ko igralko in modelom Danneel Harris. Poro\xc4\x8dila sta se 15. maja 2010 v Dallasu, Teksas. Imata eno h\xc4\x8derko, Justice Jay ''JJ'' Ackles, ki se jima je rodila 30. maja 2013.\n_START_SECTION_\nKariera\n_START_PARAGRAPH_\nNajbolj znan je po vlogi v seriji Nadnaravno, v kateri igra lovca na zlo Deana. Igral je tudi v nadaljevankah Smallville, Wishbone, Dark Angel in Days of our Lives ter filmih Blonde (2001), Devour (2005), Ten Inch Hero (2007) in My Bloody Valentine 3D (2009)."